Mwanahabari Jacque Maribe akiwa mahakamani

 Jacque Maribe, mtangazaji wa televisheni ya Citizen, amekuwa kizuizini pamoja na mchumba wake aliyekamatwa kama mshukiwa wa mauaji ya mwanamke mmoja mjini Nairobi.

Ni kesi inayozungumziwa pakubwa baada ya kuuawa kwa mwanamke mmoja kwa jina Monica Kimani, na kikubwa ni namna ufichuzi unavyojitokeza katika uchunguzi wa kesi hii.

Na kesi hii imeonekana kuwagusa wengi kwasababu kumeshuhudiwa msururu wa mauaji ya kinyama nchini.

Mapema mwezi huu  Sharon Otieno mwanafunzi wa chuo kikuu aliyekuwa mja mzito  aliuawa kwa kudungwa kisu.  Na kufuatia sasa na kesi ya mauaji ya Monica Kimani aliyeuawa nyumbani mwake.

Suali kubwa linalojadiliwa ni nini kinachangia mauaji kama haya na vipi yanavyoweza kudhibitiwa?

Wakenya wanafuatilia kwa makini namna polisi na upande wa mashtaka wanavyozishughulikia kesi hizi, katika mfumo wa sheria ambapo vitendawili vya baadhi ya kesi za mauaji vimeshindwa kuteguliwa, na kuishia kusalia wazi hadi ushahidi mpya utakapo patikana.

Mambo makuu kuhusu kesi hii ni yapi?

Mauaji ya Monica:

Monica Kimani mwanamke mwenye umri wa miaka 29, alipatikana akiwa ameuawa kikatili ndani ya chumba chake wiki iliyopita katika mji mkuu Nairobi.

Monica alipatikana nyumbani mwake siku ya Alhamisi inaarifiwa muda mfupi baada ya kuwasili nchini kutoka Sudan kusini.

Kakake Monica aliugundua mwili wa merehemu dada yake ndani ya bafu baada ya kushindwa kumpata kwenye simu tangu jana yake.

Alikuwa amekatwa shingo na mwili wake ulikuwa ndani ya bafu.

Kukamatwa kwa Jowie:

Taarifa zilichipuka baada ya hapo za kukamatwa kwa mshukiwa aliyekuwa na jeraha la kupigwa risasi begani.

Joseph Irungu anayefahamika kwa umaarufu 'Jowie' anaarifiwa kwenda katika hospitali moja Nairobi kutafuta matibabu na baadaye akaruhusiwa kwenda nyumbani.

Taarifa aliyotoa haikuwiana na matukio. 

Alifananishwa na picha zilizonaswa kwenye kamera ya cctv katika makaazi ya Monica kuwa watu walioonekana mwisho kumtembela marehemu.

Kinachofahamika kufikia sasa kumhusu Jowie ni kwamba yeye... \n\nNipe kichwa kizuri cha makala hapo juu.
Jackie Maribe: Mahakama yaamuru azuiwe ili uchunguzi wa mauaji ya Monica Kimani ukamilike